b'\n_START_ARTICLE_\nSinturong pangpuson\n_START_PARAGRAPH_\nAng sinturong pangpuson o pahang pangtiyan (Ingles: abdominal belt) ay isang uri ng malapad na paha o sinturon na pangmedisinang ginagamit na pangsuporta sa dingding ng puson sa pamamagitan ng presyon.\n_START_SECTION_\nLayunin\n_START_PARAGRAPH_\nGinagamit ang ganitong paha sa panahon ng pagdadalang-tao at pagkatapos manganak ng isang babae, maging para sa panahon pagkaraan ng mga operasyon o siruhiya sa puson, kapag may hernia ng puson, at kung may biseroptosis o paglawlaw ng mga laman ng puson. Upang maging epektibo at maginhawa, kinakailangang tama ang pagkakasuot ng sinturong ito.\n_START_SECTION_\nMekanismo ng presyon\n_START_PARAGRAPH_\nNakakamit ng sinturong pangpuson ang matatag na presyon sa apektadong laman ng puson sa pamamagitan ng paglalangkap sa loob ng pahang ito ng hinabing elastiko o nababanat na tela, pagdaragdag ng mga pantali at sintas, at paglalagay sa loob ng sinturon ng isang pad o sapin \xc2\xa0\xe2\x80\x93 solido o supot na may lamang hangin \xc2\xa0\xe2\x80\x93 na may naangkop na sukat at hugis. Kaugnay ng saping ito, nadaragdag ang presyon kapag nagsasama ng isang uri ng kaayusan ng mga ispring o rekolyo.'